Tom Kristensen vuonna 2011.
**Tom Kristensen** (s. 7. heinäkuuta 1967 Hobro) on tanskalainen entinen kilpa-autoilija. Hän on yhdeksänkertainen Le Mansin 24 tunnin ajon voittaja vuosilta 1997, 2000-2005, 2008 ja 2013.

Ura
---

Kristensen aloitti uransa Karting-sarjoissa vuonna 1984. Hän voitti useita eri Karting-luokkien mestaruuksia. 1989 Kristensen siirtyi Saksan Formula 3 -sarjaan ja vuonna 1991 hän onnistui voittamaan sarjan mestaruuden. Vuonna 1993 Kristensen voitti Japanin Formula 3 -sarjan mestaruuden. Vuodet 1994-1995 Kristensen ajoi Japanin Formula 3000 sijoittuen viimeisenä vuotena sarjan kolmanneksi. Samana vuonna hän ajoi Japanin Touring Car -sarjaa. Vuodet 1996-1997 Kristensen kilpaili Formula 3000 -sarjassa sijoittuen viimeisenä vuotena sarjan kuudenneksi. Vuonna 1998 Kristensen toimi Formula 1 -talli Tyrrellin testikuljettajana. Samana vuonna hän kilpaili Saksan Supertouring -sarjassa. 

Vuonna 2000 Kristensen kilpaili British Touring Car Championship -sarjassa. Hän voitti siellä kolme kilpailua sijoittuen sarjan seitsemänneksi. Vuodet 2001-2002 Kristensen kilpaili American Le Mans Series -sarjassa voittaen sarjan mestaruuden vuonna 2001 yhdessä Rinaldo Capellon kanssa.

Vuodet 2004-2011 Kristensen on kilpaillut DTM-sarjassa Audilla. Parhaaksi sijoitukseksi jäi sarjan kolmas sija vuosilta 2005 ja 2006. Vuonna 2007 Kristensen joutui vakavan näköiseen onnettomuuteen DTM-kilpailussa Hockenheimissa. Hän pyörähti, minkä jälkeen toinen kuljettaja osui hänen autoonsa. Hän oli kolme kilpailua sivussa ja palasi myöhemmin takaisin ajohommiin.

Vuodet 2012-2014 Kristensen kilpaili FIA World Endurance Championship -sarjassa. Vuonna 2013 Kristensen voitti Allan McNishin ja Loïc Duvalin kanssa koko sarjan mestaruuden.

Le Mansin 24 tunnin ajo
-----------------------

Kristensen on voittanut Le Mansin 24 tunnin ajon peräti yhdeksän kertaa. Voitoista kuusi on tullut peräkkäisinä vuosina 2000–2005. Ensimmäinen voitto tuli vuonna 1997 TWR-Porschella, 2000-2002 Audi R8:lla yhdessä Frank Bielan ja Emanuele Pirron kanssa, 2003 Bentleyllä Rinaldo Capellon ja Guy Smithin kanssa, ja kaksi seuraavaa jälleen Audilla 2004 Capellon ja Seiji Aran kanssa ja 2005 JJ Lehdon ja Marco Wernerin kanssa. Vuonna 2008 voitto tuli Audilla Capellon ja Allan McNishin kanssa. Viiden vuoden tauon jälkeen vuonna 2013 Kristensen voitti jälleen Le Mansin kilpailun Audilla yhdessä Allan McNishin ja Loïc Duvalin kanssa. Menestyksensä ansiosta hän on saannut itselleen lempinimen "Mr Le Mans". 

Le Mans voittojen lisäksi Kristensen on voittanut myös Sebringin 12 tunnin ajon kuuteen otteeseen. Hän on osallistunut urallaan myös Span 24 tunnin ajoon.

Vuonna 2002 Kristensen valittiin Tanskan vuoden urheilijaksi. Vuonna 2014 Kristensen ilmoitti lopettavansa kilpauransa vuoden päätteeksi.

Le Mansin 24 tunnin ajon tulokset
---------------------------------

| Vuosi | Talli | Kanssa-kuljettajat | Auto | Luokka | Kierroksia | Sija | Luokansija |
| --- | --- | --- | --- | --- | --- | --- | --- |
| 1997 | Saksa Joest Racing | Italia Michele AlboretoRuotsi Stefan Johansson | TWR Porsche WSC-95 | LMP | 361 | **1.** | **1.** |
| 1998 | Saksa Team BMW Motorsport | Saksa Hans-Joachim StuckIso-Britannia Steve Soper | BMW V12 LM | LMP1 | 60 | Kesk. | Kesk. |
| 1999 | Saksa Team BMW Motorsport | Suomi JJ LehtoSaksa Jörg Müller | BMW V12 LMR | LMP | 304 | Kesk. | Kesk. |
| 2000 | Saksa Audi Sport Team Joest | Saksa Frank BielaItalia Emanuele Pirro | Audi R8 | LMP900 | 368 | **1.** | **1.** |
| 2001 | Saksa Audi Sport Team Joest | Saksa Frank BielaItalia Emanuele Pirro | Audi R8 | LMP900 | 321 | **1.** | **1.** |
| 2002 | Saksa Audi Sport Team Joest | Saksa Frank BielaItalia Emanuele Pirro | Audi R8 | LMP900 | 375 | **1.** | **1.** |
| 2003 | Iso-Britannia Team Bentley | Italia Rinaldo CapelloIso-Britannia Guy Smith | Bentley Speed 8 | LMGTP | 377 | **1.** | **1.** |
| 2004 | Japani Audi Sport Japan Team Goh | Japani Seiji AraItalia Rinaldo Capello | Audi R8 | LMP1 | 379 | **1.** | **1.** |
| 2005 | Yhdysvallat ADT Champion Racing | Suomi JJ LehtoSaksa Marco Werner | Audi R8 | LMP1 | 370 | **1.** | **1.** |
| 2006 | Saksa Audi Sport Team Joest | Italia Rinaldo CapelloIso-Britannia Allan McNish | Audi R10 TDI | LMP1 | 367 | **3.** | **3.** |
| 2007 | Saksa Audi Sport North America | Italia Rinaldo CapelloIso-Britannia Allan McNish | Audi R10 TDI | LMP1 | 262 | Kesk. | Kesk. |
| 2008 | Saksa Audi Sport North America | Italia Rinaldo CapelloIso-Britannia Allan McNish | Audi R10 TDI | LMP1 | 381 | **1.** | **1.** |
| 2009 | Saksa Audi Sport Team Joest | Italia Rinaldo CapelloIso-Britannia Allan McNish | Audi R15 TDI | LMP1 | 376 | **3.** | **3.** |
| 2010 | Saksa Audi Sport Team Joest | Italia Rinaldo CapelloIso-Britannia Allan McNish | Audi R15 TDI plus | LMP1 | 394 | **3.** | **3.** |
| 2011 | Saksa Audi Sport North America | Italia Rinaldo CapelloIso-Britannia Allan McNish | Audi R18 TDI | LMP1 | 14 | Kesk. | Kesk. |
| 2012 | Saksa Audi Sport Team Joest | Iso-Britannia Allan McNishItalia Rinaldo Capello | Audi R18 e-tron quattro | LMP1 | 377 | **2.** | **2.** |
| 2013 | Saksa Audi Sport Team Joest | Iso-Britannia Allan McNishRanska Loïc Duval | Audi R18 e-tron quattro | LMP1 | 348 | **1.** | **1.** |
| 2014 | Saksa Audi Sport Team Joest | Espanja Marc GenéBrasilia Lucas di Grassi | Audi R18 e-tron quattro | LMP1-H | 376 | **2.** | **2.** |

FIA WEC -tulokset
-----------------

**Lihavointi** tarkoittaa paalupaikkaa, *kursivointi* kilpailun nopeinta kierrosta. Muut selitteet löytyvät täältä.


| Kausi | Talli | Luokka | 1 | 2 | 3 | 4 | 5 | 6 | 7 | 8 | Pisteet | Sijoitus |
| --- | --- | --- | --- | --- | --- | --- | --- | --- | --- | --- | --- | --- |
| 2012 | Audi Sport Team Joest | LMP1 | SEB1 | **SPA**3 | LMS2 | SIL3 | SÃO3 | **BHR**2 | FUJ3 | SHA2 | **159** | **2.** |
| 2013 | Audi Sport Team Joest | LMP1 | SIL1 | SPA2 | **LMS**1 | *SÃO*2 | **COA**1 | FUJ2 | SHA3 | BHRKesk. | **162** | **1.** |
| 2014 | Audi Sport Team Joest | LMP1 | SILKesk. | SPA2 | LMS2 | COA2 | FUJ5 | SHA5 | BHR5 | SÃO3 | 117 | 4. |

Lähteet
-------

1. ↑  9-Time Le Mans Champion Tom Kristensen to Retire *ABC News*.  19.11.2014. Viitattu 20.11.2014. (englanniksi)

Aiheesta muualla
----------------

* Kuvia tai muita tiedostoja aiheesta **Tom Kristensen** Wikimedia Commonsissa

|  |  |  |  |  |  |  |  |
| --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* VIAF
* WorldCat

 |
|  |
| Kansalliset | 
* Saksa

 |

 |